 

**Srednja šola tehniških strok Šiška**

**EKO DAN**

**Pozorni za okolje**

**IZBRANE MISLI**

Govorimo gluhim in slepim, čeprav slišijo in vidijo.

D. Burzić

Jaz bom vsako leto v sadovnjaku posadil drevo, zmanjševal bom porabo plastike in porabo fosilnih goriv.

P. Stražišar

Kupil bom električen avto in še naprej kuril na drva.

Optimistični smo lahko, ker imamo še čas za spremembe.

E. Jusović

Lahko sadim rože.

Žalost zaradi segrevanja. To sem pričakoval, tako da nisem presenečen. Ne bom imel avta.

Poskušal bom zmanjšati svoj ogljični odtis in biti pozoren na to, kako moja dejanja vplivajo na okolje.

Sem optimističen, ker verjamem, da bodo šle stvari na bolje. Toda, da bodo stvari boljše, mora vsak človek sveta delati na tem.

N. Močnik

Jaz uporabljam isto plastenko vsak dan, en mesec. To pomeni – 1 plastenka na mesec.

A.Peček

Naredil bom to, kar delam že vrsto let – skrbim za okolje.

J. Kavšek

Čez 100 let bomo vsi pokojni zaradi naravnih katastrof.

N. Gostič

Če bomo tako delali kot so sedaj, ne bomo prišli daleč.

M. Zgonc

Mislim, da je globalno segrevanje velik problem, a skeptiki menijo, da so dejstva, o katerih govorimo, pretirana.

D. Nikolić

Zdaj pa vidim, kakšna je resnica o segrevanju Zemlje.

N. Žlogar

Ob gledanju videoposnetkov me je zelo šokiralo, kako izpusti CO2 strmo naraščajo.

D. Merhar

Naše razvade bomo morali prej ali slej spremeniti.

D. Keršmanec

Ne moremo se izgovarjati na druge, saj vemo, kdo povzroča okoljske probleme.

D. Keršmanec

Raven CO2 bi lahko zmanjšali tako, da bi 'prepihali' celotno atmosfero.

P. Erjavec

Okoljski problemi so hudi, na koncu bo groza.

P. Hauptman

Ukiniti/prepovedati bi morali velike onesnaževalce.

B. Seljak

Kmalu bomo živeli v zastrupljenem svetu, kaj šele naši otroci.

D. Sotošek

Vse težave so dogajajo zato, ker so ljudje pohlepni in hočejo vedno več.

D. Sotošek

Lahko smo optimistični, saj je vsaka generacija bolj osveščena o globalnem segrevanju.

H. Begić

Subvencionirati bi morali nakup lokalno pridelane hrane, ki je za navadne ljudi nedosegljiva.

T. Bogataj

Nujno je z okoljem ravnati kot s pacientom, saj smo mi krivi, da je planet vsak dan bolj bolan.

Anžur

Globalno segrevanje me skrbi, ker morda ne bom več mogel smučati po snegu.

Ž. Smrkolj

Za okolje bi morale skrbeti multinacionalke in države, saj smo posamezniki nemočni.

T. Koc

Moje mnenje je, da imamo prehiter tempo življenja, v katerem ni časa za ozaveščanje o okolju.

M. Robida

Optimistični smo lahko, ker obstajajo rešitve za onesnaženo okolje.

J. Malovrh

Sploh ne moremo več biti optimistični. Jaz bom, kot doslej, ločeval odpadke in upam, da je še kdo takšen kot jaz.

U. Kandare

Predlagam vožnjo s kolesi v mestih.

B. Osvald

Potrebujemo agencijo, ki bi nadzorovala vse države na svetu. Posamezniki niso toliko odgovorni kot tovarne.

B. Trampuš

Iskanje igle v kupu sena. Problemi se začnejo že veliko prej in porabniki, sploh v tako majhni deželi kot je Slovenija, ne moremo narediti nič vplivnega. Predlagam spremembo v škodo proizvajalcev in industrije, to pa je nemogoče narediti v vseh državah.

N. Petje

Jaz bi predlagal hibridne avtomobile in biorazgradljivo embalažo. To bi bilo mogoče, ampak naftna industrija tega ne bi dopuščala.

L.P. Tomšič

Če bi se vsi zavzemali za boljše okolje, bi vsi živeli bolje.

U. Žagar

Ob gledanju videov sem spoznal, da je zemlja bolj onesnažena, kot sem mislil.

J. Selan

Menim, da bi morali najprej poskrbeti za okolje, ne pa da nas skrbi za vse ostalo.

Bolj bi morali ozaveščati, več bi moralo biti okoljevarstvenih TV reklam, plakatov, panojev. Večina ljudi sploh ne ve, kaj se dogaja, če ne ločujejo odpadkov.

K. Kač

Slovenci se še kar držimo, naša dežela ni zelo onesnažena v primeri z Azijo, Ameriko…

Vsako leto je topleje, oz. so slabše vremenske razmere. Vsako leto bo več tega, poplav, potresov… Predlagam, da moramo spodbujati in nekaj narediti za to, da se bo okolje ohranilo, kakršno je bilo pred leti.

M. Pajk

Ljudem je preveč vseeno kaj se dogaja na svetu, saj vsak misli, da sam ne more ničesar spremeniti.

Z vsakim dnem problemi naraščajo, a ne zato, ker tako pač je, ampak ker ljudje gledajo le, kako najlažje priti do denarja, večje hiše – in vse to čim ceneje, vendar ostali del plača narava.

B. Vučko

Morda se bo v prihodnosti pokazala kakšna nova rešitev za varovanje okolja.

B. Sodec

Danes smo ljudje bolj ozaveščeni kot pred, npr. petnajstimi leti, kar prikazujejo tudi videi dijakov, ki smo si jih ogledali. (EKO talent – Pozorni za okolje)

J.B. Moličnik

Predlagam bolj drastične ukrepe, saj ločevanje ni dovolj.

N. Štrubelj

Ena tovarna na Kitajskem onesnažuje toliko kot vsa Slovenija. Najprej je treba te probleme rešiti.

M. Džambazovski

Všeč mi je, da čedalje več ljudi sodeluje v tej kampanji. (Pozorni za okolje)

A. Novak